《题龚士掾厅壁画远山》
宋代·张扩

古来终南山，引手得佳处。未负移文惭，已遭捷径语。

公真乐山移，爽气落眉宇。平生手中板，不暇著颊拄。

叩门无俗客，何碍入官府。人生一缕气，所愧吞不吐。

画山犹画饼，馀习近儿女。勿学好事人，吾言当有取。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。